6.pielikums
Atklāta konkursa “Medicīnas ierīču tehniskā uzraudzība”

ID Nr. RAKUS 2024/80K, nolikumam

Vispārīgā vienošanās Nr. ____________ (projekts) 
par medicīnas ierīču tehnisko uzraudzību
(attiecas uz visām iepirkuma priekšmeta daļām)

Rīgā,

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS 

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1079 (turpmāk - Pasūtītājs), kuru, saskaņā ar __________pārstāv __________________, no vienas puses, un 
izpildītāji, kuri saskaņā ar iepirkuma „Medicīnas ierīču tehnisko uzraudzība”, ID Nr. RAKUS 2024/80K (turpmāk – Iepirkums), rezultātiem ieguvuši tiesības noslēgt Vispārīgo vienošanos kā izpildītāji: 
SIA ______________ reģistrācijas Nr.___________ (turpmāk – Izpildītājs), kuru saskaņā ar __________ pārstāv ____________________,
SIA ______________ reģistrācijas Nr.___________ (turpmāk – Izpildītājs), kuru saskaņā ar __________ pārstāv ____________________,
katra no pusēm Vispārīgās vienošanās tekstā turpmāk – Puse, noslēdz šādu Vispārīgo vienošanos (turpmāk – Vienošanās)
1. Vienošanās priekšmets
1.1. Ar Vienošanās parakstīšanu Izpildītājs (Izpildītājs Nr.1, Izpildītājs Nr.2 un Izpildītājs Nr.3, atbilstoši Vienošanās ____.pielikumam), kuri piedāvājuši viszemāko cenu attiecīgajai iepirkuma priekšmeta daļai, tiek piešķirtas tiesības slēgt pakalpojumu līgumu (turpmāk – Līgums) ar Pasūtītāju par medicīnas ierīču tehnisko uzraudzību (turpmāk– Pakalpojums), saskaņā ar Izpildītāja attiecīgajā iepirkuma priekšmeta daļā piedāvāto vienas vienības cenu EUR bez PVN.
1.2. Gadījumā, ja Izpildītājs Nr.1, ar kuru noslēgts Līgums, nespēj vai atsakās sniegt Pakalpojumu vai neievēro Vienošanās 3.6. punktā noteikto termiņu Pakalpojuma sniegšanai, Pasūtītājam ir tiesības ņemt Pakalpojumu no nākamā Izpildītāja (Izpildītājs Nr.2 atbilstoši ____.pielikumam), kurš piedāvājis nākamo zemāko cenu. Ja arī nākamais Izpildītājs nespēj sniegt Pakalpojumu, Pasūtītājs Pakalpojumu ņem no nākamā Izpildītāja (Izpildītājs Nr.3 atbilstoši ____. pielikumam), kurš piedāvājis nākamo zemāko cenu.

1.3. Līguma ____. pielikumā norādītās vienas vienības cenas ir maksimāli pieļaujamās cenas, par kurām Izpildītājs apņemas sniegt Pakalpojumu visā Vienošanās darbības laikā. 
1.4. Pasūtītājs Vienošanās izpildes laikā Pakalpojuma pasūtīšanu veiks atbilstoši nepieciešamībai. 
2. Vienošanās summa un spēkā esamība
2.1. Vienošanās kopējā summa ir _____________ EUR (___________________ euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 

2.2. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Vienošanās 2.1. punktā norādītajā kopējā summā ietilpst visas izmaksas, kas saistītas ar Izpildītāju saistību izpildi un kuras rodas vai var rasties Izpildītājiem, izpildot Vienošanās un Līguma saistības.
2.4. Vienošanās stājas spēkā ar tā abpusējas parakstīšanas brīdi un ir spēkā 36 (trīsdesmit sešus) mēnešus vai līdz brīdim, kad maksājumi par Pakalpojumiem sasniegs Vienošanās 2.1. punktā noteikto summu. Ja Vienošanās darbības laikā netiek sasniegta Vienošanās 2.1. punktā noteiktā summa, Vienošanās darbības termiņu var pagarināt par termiņu līdz 12 (divpadsmit) mēnešiem, veicot atbilstošus grozījumus.
3. Līgumu slēgšana un izpildes kārtība
3.1. Pakalpojuma Līgumus Izpildītājs slēdz ar Izpildītājiem, saskaņā ar Līguma Pielikumu Nr.___ un tajā norādītājām cenām.
3.2. Slēdzot Pakalpojuma Līgumu, Izpildītājs vienojas ar Pasūtītāju par Pakalpojumu sniegšanu, nosakot veidu, kādā veidā Izpildītājs sniegs Pakalpojumu.
3.3. Medicīnisko ierīču elektrodrošības un funkcionālās pārbaudes notiek saskaņā ar 2023. gada 23. augusta Latvijas Republikas Ministru kabineta noteikumu Nr. 461 “Medicīnisko ierīču noteikumi” 114. punktā vai Līguma Pielikumu Nr.___ izvirzītajām prasībām. 
3.4. Izpildītājs veic parametru pārbaudi Ierīcēm, pamatojoties uz Līguma Pielikumu Nr.___.
3.5. Visi mērījumi tiek veikti izmantojot kalibrētas mēriekārtas. 
3.6. Izpildītājs sniedz visu Pakalpojumu veikšanu uz vietas pie Pasūtītāja pēc Pasūtītāja pieprasījuma, kas tiek iesniegts ne vēlāk kā 3 (trīs) darba dienas pirms Pakalpojuma nepieciešamības. Izpildītājam jāspēj nodrošināt Pakalpojuma veikšanu 5 (piecu) darba dienu laikā no pieprasījuma brīža. Pakalpojuma izpilde (ierašanās laiks, vieta) ir jāsaskaņo ar Pasūtītāja struktūrvienības kontaktpersonu.
3.7. 10 (desmit) darba dienu laikā pēc pārbaudes veikšanas dienas Izpildītājs iesniedz parakstītu dokumentu (elektrodrošības pārbaudes pārskatu/protokolu un/vai funkcionālās pārbaudes pārskatu/protokolu) un attiecīgā dokumenta kopiju “pdf” faila formātā Pasūtītāja noteiktajai kontaktpersonai. Katram elektroniski nosūtāmajam “pdf” formāta dokumentam jābūt kā atsevišķam failam ar nosaukumu, kas satur vismaz šāda informācija šādā formātā:
P.V.gggg.- ParskNR_InvNR, kur
P.V.gggg. - pārbaudes veikšanas gads gggg. formātā;  
ParskNR - sertifikāta/pārskata numurs;
InvNR - ierīces inventāra numurs (vai sērijas numurs, ja inventāra numurs nav pieejams).
3.8. Elektrodrošības pārbaudes pārskatam/protokolam un/vai funkcionālās pārbaudes pārskatam/protokolam jāsatur informācija par visiem nomērītajiem parametriem un šo parametru skaitliskajām vērtībām un to mērvienībām, kā arī atbilstības kritērijus (ražotāja vai normatīvajos aktos noteiktās robežvērtības), pēc kuriem noteikta ierīces atbilstība. Ja pārbaudāmajai ierīcei veic uzstādīto vērtību mērījumus, pārbaudes rezultātu dokumentācijā, paralēli uzstādītajai vērtībai, jānorāda arī pārbaudāmās ierīces iebūvēto mērītāju uzrādītās vērtības. Tāpat elektrodrošības/funkcionālās pārbaudes pārskatā/protokolā jāuzrāda visu pārbaudes veikšanai izmantoto mērīšanas iekārtu nosaukumi, modelis, sērijas vai partijas numurs, kalibrēšanas datumus, kalibrēšanas veicēju nosaukumus un izsekojamību.
3.9. Pasūtītājs par konstatētajām neatbilstībām sastāda pretenziju, ko iesniedz Izpildītajam, norādot, kādos termiņos Izpildītājam bez papildu samaksas jānovērš konstatētās neatbilstības. Izpildītāja pienākums ir nosūtīt pārstāvi apstākļu noskaidrošanai. Termiņam neatbilstību novēršanai ir jābūt saprātīgam, bet ne garākam par 3 (trīs) darba dienām. Izpildītājam pamatotas pretenzijas gadījumā jānovērš sniegtā Pakalpojuma neatbilstības. Pēc neatbilstību novēršanas Izpildītājs atkārtoti sastāda un iesniedz Pasūtītajam akceptēšanai un parakstīšanai aktu, ko Pasūtītājs izskata 1 (vienas) darba dienas laikā.
3.10. Izpildītājs 5 (piecu) darba dienu laikā iesniedz Pasūtītājam sastādīto pārskatu/protokolu un/vai funkcionālās pārbaudes pārskatu/protokolu, ko Pasūtītājs izskata un izvērtē 3 (trīs) darba dienu laikā no pārskata/protokola un/vai funkcionālās pārbaudes pārskata/protokola iesniegšanas dienas. Pārskatā/protokolā un/vai funkcionālās pārbaudes pārskatā/protokolā ir jābūt norādei par ierīces atbilstību vai neatbilstību pamatojoties uz veikto mērījumu rezultātiem.
4. Pušu saistības
4.1. Izpildītājs apņemas sniegt Pakalpojumu Pasūtītājam saskaņā ar Vienošanās un pakalpojuma Līguma noteikumiem.
4.2. Izpildītājs sniedz nekavējošu informāciju Pasūtītājam par jebkuriem apstākļiem, kas kavē vai ietekmē Pakalpojuma sniegšanu.
4.3. Puses Vienošanās darbības laikā ievēro visu Vienošanās un Līgumā noteikto kārtību un saistības.
5. Vienošanās grozījumi
5.1. Vienošanos var grozīt vai papildināt Pusēm rakstiski par to vienojoties, ievērojot Publisko iepirkumu likumā noteikto, Latvijas Republikas normatīvos aktus, kā arī Vienošanās un Līgumā paredzētajos gadījumos.
5.2. Grozījumi ir nebūtiski, ja tie precizē Vienošanās vai uz tās pamata noslēgto pakalpojumu Līgumu saturu atbilstoši faktiskajai situācijai vai precizē pārrakstīšanās vai gramatiskās kļūdas.
5.3. Puses ir tiesīgas veikt grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
5.4. Jebkuri Pušu veiktie grozījumi tiek noformēti rakstiski un kļūst par Vienošanās neatņemamu sastāvdaļu.
6. Vienošanās izbeigšana

6.1. Pusēm ir tiesības izbeigt Vienošanos pirms tās termiņa beigām, rakstiski par to vienojoties.
6.2. Pasūtītājam ir tiesības vienpusēji atkāpties no Vienošanās (vai kādu no tās daļām), par to rakstiski brīdinot Izpildītāju vismaz 5 (piecas) dienas iepriekš, ja Izpildītājs atsakās slēgt pakalpojumu Līgumu.
6.3. Pasūtītājam ir tiesības vienpusēji atkāpties no Vienošanās (vai kādas no tās daļām), par to rakstiski brīdinot Izpildītāju vismaz 1 (vienu) mēnesi iepriekš, ja:
6.3.1. Pasūtītājam ir zudusi vajadzība pēc Vienošanās priekšmeta vai kādu no tās daļām;
6.3.2. Izpildītājs Vienošanās noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;
6.3.3. Izpildītājs Vienošanās darbības laikā nespēj nodrošināt atbilstošu pakalpojumu Līguma izpildi;
6.3.4. ja Vienošanās izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.3.5. iestājušies apstākļi, kas apgrūtina vai padara neiespējamu Vienošanās vai Līgumā  noteikto saistību izpildi kādai no Pusēm.
7. Nepārvarama vara
7.1. Puses ir atbrīvotas no atbildības par Vienošanās un līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši piegādes/pakalpojumu sniegšanas ierobežojumus, par kuru ietekmi uz Vienošanās neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.

7.2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.

7.3. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.

7.4. Par nepārvaramas varas apstākļu iestāšanos vai izbeigšanos otra Puse tiek informēta bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās vai izbeigšanās.
7.5. Ja nepārvaramas varas apstākļu dēļ Vienošanās nav pildāma ilgāk par 1 (vienu) mēnesi, katrai no Pusēm ir tiesības vienpusēji atkāpties no Vienošanās, par to rakstiski informējot otru Pusi. Šajā gadījumā neviena Puse nevar prasīt Vienošanās izbeigšanas rezultātā radušos zaudējumu atlīdzināšanu.
8. Citi noteikumi
8.1. Visi Vienošanās pielikumi, kā arī visas Vienošanās ietvaros rakstiski noformētās un Pušu parakstītās izmaiņas, grozījumi, papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar Vienošanās izpildi, tiek pievienoti Vienošanās un kļūst par tās neatņemamu sastāvdaļu. 
8.2. Pušu kontaktpersonas Vienošanās darbības laikā ir norādītas pakalpojumu Līgumā.

8.3. Strīdus, kas rodas saistību izpildes gaitā vai sakarā ar Vienošanos, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā. Jautājumos, kas nav tiešā veidā paredzēti Vienošanās vai līgumā, Puses risina saskaņā ar spēkā esošajiem normatīvajiem aktiem.
8.4. Ja kādai no Pusēm tiek mainīta līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai  Pusei uz līgumā norādīto e-pastu.
8.5. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
8.6. Vienošanās teksts sastādīts uz _____ lapām, parakstīts ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīta Vienošanās un tā pielikumi elektroniskā formātā. Vienošanās uz parakstīšanas brīdi pievienots pielikums - _____ .

Pušu rekvizīti 
	PASŪTĪTĀJS:

SIA „Rīgas Austrumu klīniskā 

universitātes slimnīca”

Reģ. Nr. 40003951628
Hipokrāta ielā 2, Rīgā, LV-1079
Oficiālā elektroniskā adrese: _DEFAULT@40003951628

Banka: AS Swedbank

Bankas kods: HABALV22

Konta Nr. LV24HABA0001407045805
_____________________________
	IZPILDĪTĀJS:

____________________________
____________________________ 
____________________________
Reģ. Nr. _____________________
Banka: ______________________
Bankas kods: _________________
Konta Nr.____________________
_____________________________


Vienošanās Nr. ______________________

1.pielikums

Izpildītāju saraksts 

	Iepirkuma daļas Nr. un nosaukums
	Piegādātājs Nr.1 (nosaukums un vienības cena )
	Piegādātājs Nr.2 (nosaukums un vienības cena ) 
	Piegādātājs Nr.3 (nosaukums un vienības cena )


Vienošanās Nr. ______________________

2.pielikums
Pakalpojumu līgums Nr.___________________________

par medicīnas ierīču tehnisko uzraudzību
(attiecas uz visām iepirkuma priekšmeta daļām)

Rīgā,

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes _____________, no vienas puses, un
__________________, reģistrācijas Nr. ___________________, juridiskā adrese __________ (turpmāk – Izpildītājs), kuru saskaņā ar _____________ pārstāv ___________, no otras puses, 

abi kopā turpmāk saukti – Puses, katrs atsevišķi – Puse, 
pamatojoties uz Pasūtītāja rīkotā iepirkuma „Medicīnas ierīču tehniskā uzraudzība”, identifikācijas Nr. RAKUS 2024/80K (turpmāk – Konkurss), rezultātiem iepirkuma priekšmeta ___. daļā noslēdz šādu pakalpojumu līgumu (turpmāk tekstā - Līgums):
1. Līguma priekšmets

1.1. Pasūtītājs uzdod un Izpildītājs pienācīgā kvalitātē un noteiktajos termiņos veic medicīnisko ierīču (turpmāk tekstā - Ierīces) (atbilstoši iepirkuma priekšmeta daļai) funkcionālās pārbaudes un elektrodrošības pārbaudes (turpmāk tekstā - Pakalpojums) atbilstoši Iepirkuma tehniskajai specifikācijai un cenām, kas atbilst Izpildītāja iepirkumam iesniegtajā piedāvājumā, kas kā Pielikums Nr. ____ pievienots Līgumam (turpmāk - Līguma pielikums Nr.____).

1.2. Pakalpojums tiek sniegts pamatojoties uz Izpildītāja piedāvājumu iepirkumā, ievērojot visu normatīvo aktu prasības, kas uz to attiecas.

1.3. Pakalpojums tiek sniegts šādos Pasūtītāja objektos (turpmāk tekstā - Objekti):

1.3.1. stacionārā “Gaiļezers”, Hipokrāta ielā 2, Rīgā;
1.3.2. stacionārā “Latvijas Onkoloģijas centrs”, Hipokrāta ielā 4, Rīgā;
1.3.3. stacionārā “Latvijas Infektoloģijas centrs” Linezera ielā 3, Rīgā;
1.3.4. stacionārā “Biķernieki”, Lielvārdes ielā 68, Rīgā;
1.3.5. Patoloģijas centrs, Hipokrāta ielā 2, Rīgā;
1.3.6. stacionārā “Tuberkulozes un plaušu slimību centrs” - Upeslejas, Stopiņu nov.;
1.3.7. ārstniecības korpusā “Jugla”, Juglas ielā 20, Rīgā.

1.4. Pasūtītājs ir tiesīgs izmantot Pakalpojumu sev nepieciešamajā apjomā, nepārsniedzot Vienošanās 2.1. punktā noteikto kopējo līgumcenu iepirkumā, bet Izpildītājs nav tiesīgs par to celt iebildumus vai pretenzijas.

1.5. Pasūtītājs apņemas un garantē, izmantot Pakalpojumu, ievērojot Ierīču izmantošanas (lietošanas) laiku un tām noteiktās ražotāja prasības.
2. Norēķinu kārtība
2.1. Pakalpojuma 1 (vienas) vienības cena ir norādīta Līguma pielikumā Nr. ____ bez Pievienotās vērtības nodokļa (turpmāk - PVN).
2.2. PVN nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.

2.3. Līguma pielikumā Nr. ____ norādītās cenas ir sasaistošas visā Līguma un Vienošanās darbības laikā. Kopējā līgumcena par plānoto Pakalpojumu apjomu ir iekļauta Vienošanās 2.1. punktā.
2.4. Pakalpojuma cenās ir iekļauti Izpildītāja visi tieši un netieši saistītie izdevumi, kas saistīti ar Pakalpojuma izpildi, tai skaitā transporta izdevumi Pakalpojuma sniegšanai u.c. saistītās izmaksas.
2.5. Pasūtītājs maksā Izpildītājam par faktiski sniegtajiem Pakalpojumiem saskaņā ar Līguma pielikumā Nr. ____ noteiktajām Pakalpojumu cenām.
2.6. Izpildītājam ir pienākums kopā ar rēķinu iesniegt darbu pieņemšanas - nodošanas aktu, kurā jāuzrāda sekojoša informācija: pārbaudītā ierīce, ierīces atrašanās vieta (stacionārs, nodaļa), inventāra numurs (vai sērijas numurs, ja nav inventāra numura), pārskata/sertifikāta numurs.
2.7. Samaksa par kvalitatīvi sniegtu Pakalpojumu, pamatojoties uz Pasūtītāja akceptētu un parakstītu darbu pieņemšanas nodošanas aktu, tiek veikta 60 (sešdesmit) dienu laikā no Izpildītāja izrakstītā rēķina saņemšanas dienas ar pārskaitījumu uz Izpildītāja rēķinā norādīto bankas norēķinu kontu. Izpildītājs rēķinu nosūta uz e-pasta adresi: rekini@aslimnica.lv.
2.8. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. Pakalpojuma sniegšana
3.1. Medicīnisko ierīču elektrodrošības un funkcionālās pārbaudes notiek saskaņā ar 2023. gada 23. augusta Latvijas Republikas Ministru kabineta noteikumu Nr. 461 “Medicīnisko ierīču noteikumi” 114. punktā vai pielikumā Nr. 2 izvirzītajām prasībām. 
3.2. Izpildītājs veic parametru pārbaudi Ierīcēm, pamatojoties uz Līguma Pielikuma Nr.___ Tehnisko specifikāciju.
3.3. Visi mērījumi tiek veikti izmantojot kalibrētas mēriekārtas. 
3.4. Izpildītājs sniedz visu Pakalpojumu veikšanu uz vietas pie Pasūtītāja pēc Pasūtītāja pieprasījuma, kas tiek iesniegts ne vēlāk kā 3 (trīs) darba dienas pirms Pakalpojuma nepieciešamības. Izpildītājam jāspēj nodrošināt Pakalpojuma veikšanu 5 (piecu) darba dienu laikā no pieprasījuma brīža. Pakalpojuma izpilde (ierašanās laiks, vieta) ir jāsaskaņo ar Pasūtītāja struktūrvienības kontaktpersonu.
3.5. 10 (desmit) darba dienu laikā pēc pārbaudes veikšanas dienas Izpildītājs iesniedz parakstītu dokumentu (elektrodrošības pārbaudes pārskatu/protokolu un/vai funkcionālās pārbaudes pārskatu/protokolu) un attiecīgā dokumenta kopiju „pdf” faila formātā Pasūtītāja noteiktajai kontaktpersonai. Katram elektroniski nosūtāmajam „pdf” formāta dokumentam jābūt kā atsevišķam failam ar nosaukumu, kas satur vismaz šāda informācija šādā formātā:
P.V.gggg.- ParskNR_InvNR, kur
P.V.gggg. – pārbaudes veikšanas gads gggg. formātā;  
ParskNR – sertifikāta/pārskata numurs;
InvNR – ierīces inventāra numurs (vai sērijas numurs, ja inventāra numurs nav pieejams).
3.6. Elektrodrošības pārbaudes pārskatam/protokolam un/vai funkcionālās pārbaudes pārskatam/protokolam jāsatur informācija par visiem nomērītajiem parametriem un šo parametru skaitliskajām vērtībām un to mērvienībām, kā arī atbilstības kritērijus (ražotāja vai normatīvajos aktos noteiktās robežvērtības), pēc kuriem noteikta ierīces atbilstība. Ja pārbaudāmajai ierīcei veic uzstādīto vērtību mērījumus, pārbaudes rezultātu dokumentācijā, paralēli uzstādītajai vērtībai, jānorāda arī pārbaudāmās ierīces iebūvēto mērītāju uzrādītās vērtības. Tāpat elektrodrošības/funkcionālās pārbaudes pārskatā/protokolā jāuzrāda visu pārbaudes veikšanai izmantoto mērīšanas iekārtu nosaukumi, modelis, sērijas vai partijas numurs, kalibrēšanas datumus, kalibrēšanas veicēju nosaukumus un izsekojamību.
3.7. Pasūtītājs par konstatētajām neatbilstībām sastāda pretenziju, ko iesniedz Izpildītajam, norādot, kādos termiņos Izpildītājam bez papildu samaksas jānovērš konstatētās neatbilstības. Izpildītāja pienākums ir nosūtīt pārstāvi apstākļu noskaidrošanai. Termiņam neatbilstību novēršanai ir jābūt saprātīgam, bet ne garākam par 3 (trīs) darba dienām. Izpildītājam pamatotas pretenzijas gadījumā jānovērš sniegtā Pakalpojuma neatbilstības. Pēc neatbilstību novēršanas Izpildītājs atkārtoti sastāda un iesniedz Pasūtītajam akceptēšanai un parakstīšanai aktu, ko Pasūtītājs izskata 1 (vienas) darba dienas laikā.
3.8. Izpildītājs 5 (piecu) darba dienu laikā iesniedz Pasūtītājam sastādīto pārskatu/protokolu un/vai funkcionālās pārbaudes pārskatu/protokolu, ko Pasūtītājs izskata un izvērtē 3 (trīs) darba dienu laikā no pārskata/protokola un/vai funkcionālās pārbaudes pārskata/protokola iesniegšanas dienas. Pārskatā/protokolā un/vai funkcionālās pārbaudes pārskatā/protokolā ir jābūt norādei par ierīces atbilstību vai neatbilstību pamatojoties uz veikto mērījumu rezultātiem.
3.9. Akts un pārskats/protokols un/vai funkcionālās pārbaudes pārskats/protokols ir pamats rēķina izrakstīšanai un apmaksas veikšanai par kvalitatīvi sniegtu Pakalpojumu.
3.10. Pasūtītājs nodrošina:
3.10.1. netraucētu pieeju Ierīcēm Pušu saskaņotā laikā tā Objektos visā šī Līguma darbības laikā;
3.10.2. tehniskajām prasībām atbilstošus Ierīču ekspluatācijas apstākļus un to lietošanu atbilstoši ražotāju noteiktajām lietošanas prasībām un ekspluatācijas noteikumiem;
3.10.3. samaksu par kvalitatīvi sniegtu Pakalpojumu saskaņā ar šī Līguma nosacījumiem.
3.11. Izpildītājs nodrošina:
3.11.1. savlaicīgi un kvalitatīvi sniegtu Pakalpojumu;
3.11.2. kvalificētus un kompetentus darbiniekus/speciālistus kvalitatīva Pakalpojuma sniegšanai;
3.11.3. pēc Pakalpojuma sniegšanas sastādītu aktu un pārskatu/protokolu un/vai funkcionālās pārbaudes pārskatu/protokolu, kas tiek iesniegts Pasūtītājam saskaņošanai un parakstīšanai saskaņā ar šī Līguma 3.9. punkta nosacījumiem;
3.11.4. nekavējošu informācijas sniegšanu Pasūtītājam par jebkuriem apstākļiem, kas kavē vai ietekmē Pakalpojuma sniegšanu;
3.11.5. nekavējošu informācijas sniegšanu Pasūtītājam par konstatētajiem Ierīču funkciju vai darbības traucējumiem, kas radušies pareizi uzstādītai, uzturētai un ekspluatētai Ierīcei, kā arī par to veidu un izraisītajām sekām.
3.12. Izpildītājam pēc kalibrēšanas apliecības termiņa beigām jāiesniedz jauna derīga kalibrēšanas apliecības kopija. 
4. Pušu atbildība

4.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu. Strīda gadījumā Puses pieaicina neatkarīgu ekspertu atzinuma sniegšanai. Ar eksperta pieaicināšanu saistītos izdevumus sedz tā Puse, kuras viedoklis eksperta atzinumā atzīts par nepamatotu.
4.2. Pasūtītājs ir tiesīgs aprēķināt un pieprasīt no Izpildītāja līgumsodu 0,05% (nulle, komats, nulle pieci procenti) apmērā no konkrētā Pakalpojuma rēķina summas par katru nokavējuma dienu, gadījumā, ja Izpildītājs nesniedz Pakalpojumu Līgumā noteiktajā termiņā un kārtībā, bet ne vairāk kā 10% (desmit procenti) apmērā no Līguma summas.
4.3. Izpildītājs ir tiesīgs aprēķināt un pieprasīt no Pasūtītāja līgumsodu 0,05% (nulle, komats, nulle pieci procenti) apmērā no neapmaksātā rēķina summas par katru nokavējuma dienu gadījumā, ja Pasūtītājs kavē samaksu vairāk par 30 (trīsdesmit) dienām, bet ne vairāk kā 10% (desmit procenti) apmērā no Līguma summas.
4.4. Pasūtītājs ir tiesīgs aprēķināt un pieprasīt no Izpildītāja kompensācijas maksu par nekvalitatīvi sniegtu vai nesniegtu Pakalpojumu 75,00 EUR (septiņdesmit pieci euro un 00 centi) apmērā par katru Ierīci. Pamats kompensācijas maksas aprēķinam ir Pasūtītāja sastādīts apsekošanas akts, kas tiek iesniegts izskatīšanai Izpildītājam. Izpildītājs ir tiesīgs iesniegt Pasūtītājam pamatotus iebildumus ne vēlāk kā 5 (piecu) darba dienu laikā no attiecīgā akta sastādīšanas dienas. Gadījumā, ja Izpildītāja iebildumi ir pamatoti, Pasūtītājs ir tiesīgs pārskatīt aprēķināto kompensācijas maksu.
4.5. Līguma 5.3., 5.5. punktā noteiktajā gadījumā Pasūtītājam ir tiesības saņemt no Izpildītāja līgumsodu 10% (desmit procenti) apmērā no Līguma summas.
4.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
4.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
4.8. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
5. Līguma spēkā esamības nosacījumi
5.1. Līgums stājas spēkā ar tā abpusējas parakstīšanas brīdi un ir spēkā 36 (trīsdesmit sešus) mēnešus no Vienošanās spēkā stāšanās dienas vai līdz brīdim, kad Pasūtītāja maksājumi par Iepirkuma rezultātā visu noslēgto Līgumu ietvaros Pakalpojuma iegādi sasniedz Vienošanās 2.1. punktā noteikto kopējo summas slieksni. Ja Vienošanās un Līgumu darbības laikā netiek sasniegta maksimālā Vienošanās summa, Pasūtītājs ir tiesīgs rīkoties atbilstoši Vienošanās 2.4. punkta nosacījumiem.
5.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
5.3. Pasūtītājs ir tiesīgs pirms noteiktā termiņa pārtraukt šo Līgumu, ja Izpildītājs sniedz nekvalitatīvu Pakalpojumu vai kavē tā izpildi vairāk par 30 (trīsdesmit) dienām, par to rakstiski informējot Izpildītāju, vienpusēji izbeigt Līgumu.
5.4. Izpildītājs ir tiesīgs pirms noteiktā termiņa pārtraukt šo Līgumu, ja Pasūtītājs kavē rēķina apmaksu vairāk kā par 30 (trīsdesmit) dienām, par to rakstveidā brīdinot Izpildītāju 15 (piecpadsmit) dienas iepriekš.
5.5. Gadījumā, ja Izpildītājs Pakalpojuma sniegšanai ir piesaistījis nekvalificētu personālu, tādējādi radot zaudējumus Pasūtītājam, Pasūtītājs ir tiesīgs nekavējoties vienpusēji izbeigt šo Līgumu, un prasīt zaudējumu atlīdzību.
5.6. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Nepārvarama vara
6.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
6.2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
6.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 5 (piecu) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
6.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
7. Personu datu aizsardzība
7.1. Pasūtītājs un Izpildītājs vienojas par šādiem fizisko personu datu aizsardzības noteikumiem:
7.1.1. Izpildītājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami Ierīces ietvaros esošajās iekšējās datu uzglabāšanas atmiņās;
7.1.2. Izpildītājs Līguma ietvaros uzskatāms par Pasūtītāja datu apstrādes operatoru;
7.1.3. Izpildītājs, veicot datu apstrādi Ierīces tehniskās uzraudzības ietvaros, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
7.1.4. ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
7.1.5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos);
7.1.6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
7.1.7. pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs;
7.1.8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
7.1.9. fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai;
7.1.10. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas;
7.1.11. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties;
7.1.12. pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei;
7.1.13. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
8. Apakšuzņēmēji
8.1. Izpildītājs drīkst nodot Pakalpojuma daļu tikai tādiem apakšuzņēmējiem (tajā skaitā, apakšuzņēmēju apakšuzņēmējiem), kas ir kompetenti un pietiekami kvalificēti veikt tiem uzticētos Pakalpojumus, ir saņēmuši normatīvajos aktos noteiktās atļaujas un sertifikātus attiecīgo Pakalpojuma veikšanai, kā arī ir izpildījuši normatīvajos aktos noteiktos pienākumus par nodokļu un sociālās apdrošināšanas maksājumiem. 
8.2. Ne vēlāk kā 2 (divu) darba dienu laikā pēc Līguma stāšanās spēkā Izpildītājs iesniedz Pakalpojuma izpildē iesaistīto apakšuzņēmēju, arī Izpildītājs apakšuzņēmēju apakšuzņēmēju (ja tādus plānots iesaistīt) sarakstu, kurā norāda katra apakšuzņēmēja nosaukumu, kontaktinformāciju un tā pārstāvi. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma izpildē.
8.3. Izpildītājs nav tiesīgs bez saskaņošanas ar Pasūtītāju veikt Konkursa ietvaros iesniegtajā piedāvājumā norādīto apakšuzņēmēju (arī apakšuzņēmēju apakšuzņēmēju) nomaiņu, un iesaistīt papildu apakšuzņēmējus Līguma izpildē. Pasūtītājs ir tiesīgs pieprasīt apakšuzņēmēja viedokli par nomaiņas iemesliem.
8.4. Pasūtītājs nepiekrīt piedāvājumā norādītā apakšuzņēmēja (arī apakšuzņēmēja apakšuzņēmēja) nomaiņai, ja pastāv kāds no šādiem nosacījumiem:
8.4.1. piedāvātais apakšuzņēmējs neatbilst Konkursa dokumentos apakšuzņēmējiem izvirzītajām prasībām;
8.4.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Konkursa nolikumā noteiktajām prasībām, vai tas atbilst Publisko iepirkumu likuma 42.panta otrajā daļā, izņemot daļas 8. un 9. punktā, noteiktajiem izslēgšanas gadījumiem;
8.4.3. piedāvātais apakšuzņēmējs, kura veicamā Pakalpojuma vērtība ir vismaz 10 000 euro, atbilst Publisko iepirkumu likuma 42. panta otrajā daļā, izņemot daļas 8. un 9. punktā,  noteiktajiem izslēgšanas gadījumiem;
8.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Konkursā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
8.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī punkta noteikumiem.
8.7. Pasūtītājam ir tiesības nesaskaņot Izpildītāja piedāvātos apakšuzņēmējus. Ja Pasūtītāja iebildumi ir pamatoti ar informāciju, ka piedāvātais apakšuzņēmējs neatbilst nepieciešamajām prasībām vai arī ar to iepriekš ir bijusi negatīva sadarbības pieredze, Izpildītājam nav tiesību slēgt līgumu ar šādu apakšuzņēmēju. Šādi Pasūtītāja atteikumi saskaņot apakšuzņēmējus nevar būt par pamata Līgumcenas palielināšanai vai Līguma izpildes termiņu pagarināšanai. 
8.8. Izpildītāja piesaistītajiem apakšuzņēmējiem tiem uzticēto Pakalpojuma apjomu nav tiesības nodot citiem apakšuzņēmējiem, ja vien Pasūtītājs tam iepriekš nav rakstveidā piekritis. Izpildītājs ir atbildīgs par šī nosacījuma izpildi.
8.9. Kad Izpildītāja Pakalpojuma veikšanai piesaista apakšuzņēmēju, tad vienīgi Izpildītājs ir pilnībā atbildīgs Pasūtītājam par apakšuzņēmēja veiktajiem Pakalpojumiem, tāpat kā par paša Izpildītāja veiktajiem Pakalpojumiem. Jebkāda Pasūtītāja izteikta piekrišana apakšuzņēmēja piesaistei neatbrīvo Izpildītāju no atbildības par apakšuzņēmēja veiktās Pakalpojuma daļas atbilstību Līguma noteikumiem. Izpildītājs ir atbildīgs par visu savu saistību izpildi pret visiem apakšuzņēmējiem, tajā skaitā, samaksas veikšanu, un Pasūtītājs neuzņemas nekādu atbildību pret apakšuzņēmējiem. Izpildītājam ir pēc pirmā pieprasījuma jāatlīdzina Pasūtītājam visi izdevumi, kas Pasūtītājam radušies, risinot jautājumus par apakšuzņēmēju pretenzijām. 
8.10. Pakalpojuma izpildes laikā Pasūtītājam ir tiesības pamatoti pieprasīt nomainīt apakšuzņēmēju (jebkurā apakšuzņēmēju pakāpē) gadījumā, ja apakšuzņēmējs Pakalpojumu veic nekvalitatīvi, neievēro normatīvos aktus vai Līguma noteikumus. Izpildītājam ir pienākums nodrošināt Pasūtītāja prasību izpildi par apakšuzņēmēja nomaiņu nekavējoši, tajā skaitā, ja Pasūtītājs ir pieprasījis, nekavējoties liedzot attiecīgā apakšuzņēmēja darbiniekam un citām tā pilnvarotām personām turpināt veikt Pakalpojumu un atrasties Objektā.
9. Citi noteikumi
9.1. Atbildīgās personas šī Līguma ietvaros:
9.1.1. no Pasūtītāja puses: ________, tālr. ____, e-pasts _______. Prombūtnes laikā Pasūtītāja atbildīgās personas pienākumus veic atbildīgās personas aizvietotājs;
9.1.2. no Izpildītāja puses: ________, tālr. ____, e-pasts _______.
9.2. Ja kādai no līgumslēdzējpusēm  tiek mainīta Līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
9.3. Ja kādai no Pusēm rodas zaudējumi no trešajām personām sakarā ar to, ka otra Puse nav ievērojusi savas līguma saistības, tad radušos materiālos vai finansiālos zaudējumus cietusī Puse ir tiesīga pieprasīt no otras Puses, atbilstoši Latvijas Republikā spēkā esošiem normatīvajiem aktiem.
9.4. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. 
9.5. Līgumu var grozīt vai papildināt Pusēm rakstiski vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likumā noteikto.
9.6. Pasūtītājam ir tiesības veikt Līguma grozījumus saskaņā ar Līgumā noteikto un Publisko iepirkumu likuma 61. pantu un, ja grozījumi atbilst vienam no šādiem gadījumiem:
9.6.1. grozījumi ir nebūtiski;

9.6.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;

9.6.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 

9.7. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
9.8. Visi Līguma grozījumi ir spēkā tikai tad, ja tie noformēti rakstiski un abpusēji parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu. 
9.9. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
9.10. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šādā gadījumā nav nepieciešams veikt grozījumus Līgumā.
9.11. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
9.12. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
9.13. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
9.14. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
9.15. Līguma teksts sastādīts uz _____ lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienots pielikums - pielikums Nr. 1 „Tehniskā specifikācija un finanšu piedāvājums” un pielikums Nr. 2 „Darbu pieņemšanas – nodošanas akts” .
10. Pušu rekvizīti
	PASŪTĪTĀJS:

SIA „Rīgas Austrumu klīniskā 

universitātes slimnīca”

Reģ. Nr. 40003951628
Hipokrāta ielā 2, Rīgā, LV-1079
Oficiālā elektroniskā adrese: _DEFAULT@40003951628

Banka: AS Swedbank

Bankas kods: HABALV22

Konta Nr. LV24HABA0001407045805

_____________________________


	IZPILDĪTĀJS:

____________________________
____________________________ 
____________________________
Reģ. Nr. ____________________
Banka: ______________________
Bankas kods: _________________
Konta Nr.____________________
_____________________________

